cyanic-selkie/wikianc huggingface dataset:
ভাবনগর রাজ্য
ইতিহাস
রাজা ভবসিনহজি সামুদ্রিক বাণিজ্য থেকে আসা রাজস্ব ভাবনগরের উন্নয়ন নিশ্চিত করেছিলেন, যেমনটি নিকটবর্তী রাজ্য সুরাট ও কাম্বে করেছিল। সুরাট দুর্গ জানজিরার সিদিস রাজদের নিয়ন্ত্রণে ছিল। রাজা ভবসিনহজি ভাবনগর বন্দর হতে ১.২৫ শতাংশ রাজস্ব সিদিসদের দেয়ার চুক্তি করেছিলেন। ১৮৫৬ সালে ব্রিটিশরা সুরাট দখল করার পর তিনি ব্রিটিশদের সাথেও একইরকম একটি চুক্তি করেছিলেন। ভবসিনহজি'র শাসনামলে ভাবনগর একটি ছোট গোষ্টিগ্রাম হতে গুরুত্বপূর্ণ রাষ্ট্রে পরিণত হয়েছিল। নতুন নতুন অঞ্চল যুক্ত করা ও সামুদ্রিক বাণিজ্যের কারণে ভাবনগর রাষ্ট্রের প্রসার ঘটেছিল। ভবসিনহজি'র উত্তরসূরীরা রাজ্যের উন্নয়নে সামুদ্রিক বাণিজ্যকে গুরুত্ব দিয়েছিলেন। রাজা ভবসিনহজি'র পৌত্র বখতসিনহজি গোহিল রাজ্য সম্প্রসারণে সফল ছিলেন। তার শাসনামলে তিনি কোলি ও কাথিদের ভূমি অধিকার করেন, নবাব শাহেব আহমেদ খানের কাছ থেকে রাজুকা লাভ করেন এবং ঘোঘা তালুক ভাবনগরের সাথে একীভুত করেন। ১৭৯৩ সালে বখতসিনহজি চিতল ও তালাজা'র দুর্গ দখল করেন এবং পরে মহুবা,কুন্ডলা, ত্রাপাজ, উর্মলা ও বোতাড় দখল করলে ভাবনগরের আরও সম্প্রসারণ ঘটে। ভাবনগর বন্দর রাজ্যের প্রধান বন্দর হলেও মহুবা ও ঘোঘা গুরুত্বপূর্ণ বন্দরে পরিণত হয়। সামুদ্রিক বাণিজ্যের কারণে ভাবনগর তার কাছাকাছি অন্যান্য রাজ্য হতে সমৃদ্ধ ছিল।
১৯ শতকের শেষদিকে ভাবনগর রাজ্য রেলওয়ে গঠন ও স্থাপন করা হয়েছিল। ব্রিটিশ ইম্পেরিয়াল গেজেটের বর্ণনা অনুযায়ী ভাবনগর ছিল প্রথম রাজ্য, যেটি ব্রিটিশ ভারতের কেন্দ্রীয় সরকারের সহায়তা ছাড়া নিজস্ব অর্থায়নে রেলপথ স্থাপন করেছিল। জনাব পিলি নামের একজন ব্রিটিশ রাজনৈতিক প্রতিনিধি ভাবনগর রাজ্য সম্পর্কে রাজাকে নিম্নোক্ত মন্তব্য করেছিলেনঃ
১৮৭০ ও ১৮৭৮-এর মধ্যবর্তী সময়ে মুকুটপ্রার্থী রাজপুত্র তখতসিনহজি নাবালক থাকায় রাজ্যের ক্ষমতা ব্রিটিশ সরকারের সাথে যৌথ প্রশাসনের অধীনে ছিল। এই সময়ে ভাবনগর রাজ্যের প্রশাসন, রাজস্ব আদায়, বিচার বিভাগ, ডাক ও টেলিগ্রাফ পরিষেবা এবং অর্থনৈতিক নীতি ক্ষেত্রে কিছু উল্লেখযোগ্য সংস্কার করা হয়েছিল। বন্দরগুলি আধুনিকীকরণ করা হয়েছিল। বোম্বে সিভিল সার্ভিসের ই এইচ পার্সিভাল এবং রাজ্যের মুখ্যমন্ত্রী গৌরীশঙ্কর উদয়শঙ্কর এই সংস্কারের জন্য গুরুত্বপূর্ণ ভুমিকা পালন করেছিলেন।
১৯১১ সালে, ভাবনগরের মহারাণী নন্দকানভর্বকে বৃটিশ ভারতীয় সাম্রাজ্যে মহিলাদের জন্য সর্বোচ্চ রাজকীয় পুরস্কার 'অর্ডার অফ ক্রাউন অফ ইন্ডিয়া' প্রদান করা হয়।
১৯৪৭-এ ভারতীয় ইউনিয়নের সাথে যোগদান
১৯৪৭ সালে সদ্য স্বাধীন ভারতের উপপ্রধানমন্ত্রী বল্লবভাই পাটেল ৫৬৫টি দেশীয় রাজ্যকে ভারতের সাথে একীভূত করা প্রক্রিয়া শুরু করেছিলেন। এই প্রক্রিয়ায় ১৯৪৮ সালে ভাবনগরের সর্বশেষ মহারাজা কৃষ্ণকুমারসিনহজি ভবসিনহজি নিজ রাজ্যের প্রশাসন ভারতীয় ইউনিয়নের হাতে ছেড়ে দেন এবং নিখিল ভারতের সাথে নিজ রাজ্য যুক্ত করেন। ভারতীয় ইউনিয়নে যোগ দেয়ার পর ভাবনগরের পূর্ববর্তী রাজপরিবার জনসাধারণের কল্যাণে সক্রীয় থাকার পাশাপাশি হোটেল, রিয়েল এস্টেট, কৃষি এবং জাহাজ ভাঙা) ব্যবসায় সক্রিয় আছেন। ভাবনগরের শহর ও গ্রামীণ জনপদে এখনো তাদের সম্মান করা হয়।
লেবানীয় ফুটবল অ্যাসোসিয়েশন
লেবানীয় ফুটবল অ্যাসোসিয়েশন (الاتحاد اللبناني لكرة القدم, Fédération Libanaise de Football, Lebanese Football Association; এছাড়াও সংক্ষেপে এলএফএ নামে পরিচিত) হচ্ছে লেবাননের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৩ সালে প্রতিষ্ঠিত হয়েছে। এটি প্রতিষ্ঠার ৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩১ বছর পর ১৯৬৪ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর লেবাননের রাজধানী বৈরুতে অবস্থিত।
এই সংস্থাটি লেবাননের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লেবানীয় প্রিমিয়ার লীগ এবং লেবানীয় নারী ফুটবল লীগের মতো প্রতিযোগিতার সকল কার্যক্রম পরিচালনা করে। বর্তমানে লেবানীয় ফুটবল অ্যাসোসিয়েশনের সভাপতির দায়িত্ব পালন করছেন হাশেম হায়দার এবং সাধারণ সম্পাদকের দায়িত্ব পালন করছেন জিহাদ আল চহোফ।
জেনিথ সাংমা
জেনিথ সাংমা রাংসাকোনা আসন থেকে মেঘালয় বিধানসভার বর্তমান সদস্য (এমএলএ)। তিনি ২০০৩, ২০১৩, এবং ২০১৮ সালের নির্বাচনে জয়ী হন।
সাংমা ২০১৩ থেকে ২০১৮ সাল পর্যন্ত মেঘালয় বিধানসভার ক্রীড়ামন্ত্রী ছিলেন।
ব্লাশ (রঙ)
থাম্ব|ব্লাশ(গোলাপ) ব্লাশ (Blush) একটি রঙ বিশেষ যা মূলত লাল-বেগুনি রঙের মাঝারি ঘরানার হালকা আভা।
ইংরেজিতে রঙের নাম হিসেবে ব্লাশ শব্দটির রেকর্ডকৃত প্রথম লিখিত ব্যবহার হয় ১৫৯০ সালে।
ফৌজিয়া এজাজ খান
ফৌজিয়া এজাজ খান একজন পাকিস্তানি রাজনীতিবিদ ও নারী সাংসদ। তিনি ২০০৮-২০১২ পর্যন্ত পাকিস্তান জাতীয় পরিষদের সদস্য ছিলেন।
২০০৮ সালের পাকিস্তানের সাধারণ নির্বাচনে সিন্ধু থেকে নারীদের জন্য সংরক্ষিত একটি আসনে মুত্তাহিদা কওমি আন্দোলনের প্রার্থী হিসাবে তিনি পাকিস্তানের জাতীয় পরিষদের সদস্য নির্বাচিত হয়েছিলেন। দ্বৈত নাগরিকত্বের কারণে ২০১২ সালে তিনি তার জাতীয় পরিষদের সদস্য পদ থেকে পদত্যাগ করেছিলেন।
মোহাম্মদ কামাল ইসমাইল
মোহাম্মদ কামাল ইসমাইল (মিশরীয় আরবি: محمد كمال اسماعيل; ১৩ সেপ্টেম্বর ১৯০৮ - ২ আগস্ট ২০০৮) একজন মিশরীয় স্থপতি ছিলেন।
তার সর্বাধিক প্রসিদ্ধ কাজ হলো মক্কার মসজিদ আল-হারাম ও মদিনার মসজিদে নববীর সম্প্রসারণ। একই সঙ্গে মিশরের মোগাম্মা এবং মিশরের হাইকোর্ট ভবনের নাম নকশা ও সম্প্রসারণেও তার ভুমিকা ছিল। মিশরের ইতিহাসে তিনিই ছিলেন প্রথম সর্বকনিষ্ঠ শিক্ষার্থী- যিনি হাইস্কুল শেষে ‘রয়েল স্কুল অব ইঞ্জিনিয়ারিং’-এ ভর্তি হয়ে স্নাতক সম্পন্ন করেন। ইউরোপে পাঠানো ছাত্রদের ভেতরেও তিনি ছিলেন সর্বকনিষ্ঠ, ইসলামি স্থাপত্যশৈলীর ওপর তিনটি ডক্টরেট ডিগ্রিপ্রাপ্ত প্রথম মিশরীয় প্রকৌশলী।
মুহাম্মদ কামাল ইসমাইল একজন প্রকৌশলী ছিলেন যিনি দুই পবিত্র মসজিদের (মক্কা আল-মুকাররামা - মদিনা) দ্বিতীয় সম্প্রসারণ প্রকল্পের পরিকল্পনা ও বাস্তবায়নের দায়িত্ব নিয়েছিলেন। সৌদি বাদশাহ, বাদশাহ ফাহদ এবং বিন লাদেন গ্রুপের এই বিশাল অপারেশনের তত্ত্বাবধানের সুপারিশের পরে, একটি গুজব ছড়িয়ে পড়ে যে তিনি কোনও মজুরি নেননি, তবে এটি সত্য নয় যে তিনি তার সমস্ত বকেয়া নিয়েছেন।
ব্যক্তিগত জীবনে তিনি ৪৪ বছর বয়সে বিয়ে করেন। তাঁর স্ত্রী সন্তান জন্ম দিয়ে মারা যান। এরপর তিনি আর বিয়ে করেননি।
অ্যাডিস এজিপ্টি
অ্যাডিস এজিপ্টি হল এমন একটি মশা যা ডেঙ্গু জ্বর, চিকুনগুনিয়া, জিকা জ্বর, মায়ারো এবং হলুদ জ্বর এবং অন্যান্য রোগের জীবাণু ছড়াতে পারে। মশাটির পায়ে সাদা চিহ্ন এবং তার বক্ষ স্তরের উপরের পৃষ্ঠে লিরের আকারে অঙ্কিত থাকে। এই মশাটি আফ্রিকাতে প্রথম পাওয়া যায় তবে এখন এটি গ্রীষ্মমন্ডলীয়, subtropical এবং নাতিশীতোষ্ণ অঞ্চলসহ সারা বিশ্বে পাওয়া যায়।
রোগের বিস্তার এবং প্রতিরোধের পদ্ধতির
অ্যাডিস এজিপ্টি হ'ল বেশ কয়েকটি গ্রীষ্মমণ্ডলীয় জ্বর সংক্রমণ করার জন্য ভেক্টর। শুধুমাত্র মহিলা মশা তার ডিম পরিপক্ব করার জন্য রক্ত পান করে। রক্তের উৎস খুঁজে পেতে এই মশাগুলি অ্যামোনিয়া, কার্বন ডাই অক্সাইড, ল্যাকটিক অ্যাসিড এবং অকটেনল সহ স্তন্যপায়ী প্রাণীর দ্বারা নির্গত রাসায়নিক যৌগগুলিতে আকৃষ্ট হয়। মার্কিন যুক্তরাষ্ট্রের কৃষি বিভাগের (ইউএসডিএ) কৃষি গবেষণা পরিষদের বিজ্ঞানীরা অক্সেনলের নির্দিষ্ট রাসায়নিক কাঠামোটি আরও ভালভাবে অনুসন্ধান করে বুঝতে পেরেছেন যে এই রাসায়নিকটি মশাটিকে তার হোস্টের দিকে কেন আকর্ষণ করে। তারা দেখতে পেয়েছিল যে এই মশা "ডানহাতি" (ডেক্সট্রোটোটারি) অক্টনল অণু পছন্দ করে।
সরকারি সংগীত কলেজ, ঢাকা
সরকারি সংগীত কলেজ বাংলাদেশের রাজধানী শহর ঢাকার আগারগাঁও এলাকায় অবস্থিত একটি বিশেষায়িত শিক্ষাপ্রতিষ্ঠান। এই কলেজটি বাংলাদেশে সঙ্গীত বিষয়ে একমাত্র উচ্চ শিক্ষা প্রদানকারী প্রতিষ্ঠান যেখানে ঢাকা বোর্ডের অধীনে 'ইন্টারমেডিয়েট অব মিউজিক' ও জাতীয় বিশ্ববিদ্যালয়ের অধীনে সঙ্গীতের ৫ টি বিষয়ে 'স্নাতক'ও 'স্নাতক' (সম্মান) শ্রেণীর শিক্ষা কার্যক্রম পরিচালিত হয়।
ইতিহাস
উপমহাদেশের অন্যতম খ্যাতিমান শাস্ত্রীয় সংগীত শিল্পী ও সঙ্গীতজ্ঞ, একুশে ও স্বাধীনতা পদকে ভূষিত পণ্ডিত বারীণ মজুমদারসহ কয়েকজন গুণী মানুষের স্বপ্ন ও কর্মসাধনায় ১৯৬৩ সালের ১০ নভেম্বর ভিত গড়ে উঠেছিল সংগীত কলেজের। পরে এটি বর্তমান আগারগাঁওয়ে নিজস্ব ভবনে স্থানান্তরিত হয়।
ভর্তি
মাধ্যমিক ও উচ্চ মাধ্যমিক শিক্ষা বোর্ড ঢাকা এবং জাতীয় বিশ্ববিদ্যালয় প্রদত্ত ভর্তি বিজ্ঞপ্তি অনুযায়ী নির্ধারিত সময়ে ছাত্রছাত্রী ভর্তি করা হয়। উচ্চ মাধ্যমিক (আই.মিউজ) এবং স্নাতক (বি.মিউজ) ও স্নাতক (সম্মান) শ্রেণিতে ভর্তির জন্য অনলাইনে আবেদন করতে হয়,কন্ঠ পরীক্ষা দিতে হয়, উত্তির্নদেরকে স্বস্ব যোগ্যতার ভিত্তিতে বিষয় বরাদ্দ করা হয়ে থাকে।
শিক্ষা কার্যক্রম
প্রতিষ্ঠানটিতে এইচএসসি, ডিগ্রি, স্নাতক (সম্মান) ও মাস্টার্স কোর্স চালু রয়েছে। প্রতিষ্ঠানটিতে অন্যান্য শিক্ষাপ্রতিষ্ঠানের মতোই পাঠ্যক্রমে পরিচালিত হয়। তবে শিক্ষার্থীদের সংগীত সম্পর্কিত বিষয়গুলো পড়তে হয় অতিরিক্ত হিসেবে। এর মধ্যে শুধু উচ্চাঙ্গ সংগীত বিষয়টি বাধ্যতামূলক। এ ছাড়া সংগীতের অন্য তিনটি বিষয়ের (লোক, রবীন্দ্র, নজরুল সংগীত) মধ্য থেকে অতিরিক্ত হিসেবে যে কোনো একটি বিষয় অধ্যয়ন করতে হয় তাদের।
মাধ্যমিক ও উচ্চ মাধ্যমিক বোর্ড ঢাকার পাঠ স্বীকৃতক্রমে দুই বছর মেয়াদী উচ্চ মাধ্যমিক আই.মিউজ বা আই.এ। আই.মিউজের আবশ্যিক বিষয়— বাংলা, ইংরেজি ও উচ্চাংগ সংগীত। নৈর্বাচনিক বিষয়— ইতিহাস, অর্থনীতি ও পৌরনীতি। সংগীত বিষয়— লোকসংগীত, নজরুল সংগীত ও রবীন্দ্র সংগীত। আই.এতে আই.মিউজের আবশ্যিক উচ্চাংগ সংগীত বাদে সব বিষয় আছে। এছাড়া রয়েছে জাতীয় বিশ্ববিদ্যালয় অধিভুক্ত তিন বছর মেয়াদী 'ব্যাচেলর অব মিউজিক',চার বছর মেয়াদি 'স্নাতক (সম্মান) এবং দুই বছর মেয়াদী 'মাস্টার্স অব মিউজিক'।
গ্রন্থাগার
সরকার সংগীত কলেজ গ্রন্থাগারে বিভিন্ন দেশি-বিদেশি প্রায় দশ সহস্রাধিক বই ও সাময়িকী রয়েছে। বিশেষত সংগীত বিষয়ের উপর বিভিন্ন মূল্যবান ও দুষ্প্রাপ্য গ্রন্থ এ পাঠাগারটিকে বিশিষ্টতা দিয়েছে। এছাড়া এটির অডিও সেকশনে বিভিন্ন ধারা ও বিভিন্ন শিল্পীর গানের সিডি রয়েছে।
শিক্ষার্থী ও শিক্ষক
প্রতিষ্ঠানটিতে শিক্ষার্থীর উপস্থিতি খুবই কম। এইচএসসি, মাস্টার্স ও ডিগ্রি কোর্সে ১১০ জন শিক্ষার্থী অধ্যয়নরত রয়েছে। প্রতিষ্ঠানটিতে শিক্ষক আছেন ২৫ জন।
ভারতীয় বিজ্ঞান সংস্থা
ভারতীয় বিজ্ঞান সংস্থা (আইআইএসসি) (Indian Institute of Science) দক্ষিণ ভারতের বেঙ্গালুরু শহরে প্রতিষ্ঠিত উচ্চতর শিক্ষা এবং গবেষণার জন্যে পাবলিক বিশ্ববিদ্যালয়। ১৯০৯ সালে জামশেদজী টাটার সক্রিয় সমর্থনে এটি প্রতিষ্ঠিত হয়। শুরুতে এটি "টাটা ইনস্টিটিউট" নামে পরিচিত ছিলো। আইআইএসসি কম্পিউটিং, মহাকাশ এবং পারমাণবিক প্রযুক্তিতে উল্লেখযোগ্য অবদান রেখেছে, যে কারণে এটি ব্যাপকভাবে ভারতের সেরা প্রতিষ্ঠান হিসাবে গণ্য হয়। এই শিক্ষাপীঠে স্নাতক, স্নাতকোত্তর ডিগ্রী-শিক্ষা ও গবেষণা করা হয়। স্নাতক-শিক্ষা সম্প্রতি ২০১১ সালে শুরু হয়েছে। এই ঐতিহ্যশালী প্রতিষ্ঠানের সাথে সি ভি রামন, জি এন রামচন্দ্রণ, সতীশ ধাওয়ান এবং আরও অনেক বিখ্যাত বিজ্ঞানীর নাম জড়িয়ে আছে।
ইতিহাস
right|thumb|[[জামশেদজী টাটা, প্রতিষ্ঠাতা]]
ঐতিহ্য
১৮৯৩ সালে জাপান থেকে শিকাগো সমুদ্রযাত্রার সময়ে পারসী বণিক জামশেদজী টাটার সঙ্গে স্বামী বিবেকানন্দ-এর পরিচয় হয়। স্বামী বিবেকানন্দ শিকাগো শহরে ধর্ম মহাসভায় তার অতি-পরিচিত বক্তৃতা দিতে যাচ্ছিলেন। স্বামীজীর স্বাদেশিকতা মন্ত্রে উদ্বুদ্ধ হয়ে টাটা ভারতবর্ষের মাটিতে একটি গবেষণা ও উচ্চশিক্ষা কেন্দ্রিক প্রতিষ্ঠান শুরু করতে উদ্যোগী হন।
টাটা তার ও স্বামীজীর স্বপ্ন সার্থক করতে একটি কমিটি তৈরি করেন যেটি ১৮৯৮ সালে তৎকালীন ভাইসরয় লর্ড কার্জনের(১৮৯৯ - ১৯০৫) কাছে একটি রিপোর্ট পেশ করে। নোবেল লরিয়েট বিজ্ঞানী স্যার উইলিয়াম র‍্যামসে ব্যাঙ্গালো্র শহরটি মনোনয়ন করেন এই প্রতিষ্ঠানটির জন্যে। তরুণ মাইসোর মহারাজ স্যার চতুর্থ কৃষ্ণরাজা ওয়াদেয়ার এই প্রতিষ্ঠানটির জন্যে ৩৭১ একর জমি দান করেন। টাটাও অনেক আর্থিক সাহা্য্য করেন। কিন্তু জামশেদজী তার স্বপ্নের এই প্রতিষ্ঠানটি না দেখেই ১৯০৪ সালে পরলোকগমন করেন। আজও টাটা পরিবার এই প্রতিষ্ঠানটির অন্যতম পৃষ্ঠপোষক। এই সংস্থানের সংবিধান ১৯০৯ সালের ২৭শে মে লর্ড মিন্টো অনুমোদন করেন এবং ১৯১১ সালের প্রথম ভাগে মাইসোর মহারাজ এই প্রতিষ্ঠানটির ভিত্তিপ্রস্তর স্থাপন করেন। ২৪শে জুলাই প্রথম ব্যাচের ছাত্রছাত্রী সাধারণ ও ফলিত রসায়ন এবং বৈদ্যুতিক-প্রযুক্তিবিদ্যা বিভাগে ভর্তি হয়। কিছুদিনের মধ্যেই জৈব-রসায়ন বিভাগ শুরু হয়। প্রথম পরিচালক ছিলেন মরিস ট্র্যাভার্স, যিনি স্যার উইলিয়াম র‍্যামসের সঙ্গে নিষ্ক্রিয় গ্যাস আবিষ্কারের গবেষণায় যুক্ত ছিলেন। প্রথম ভারতীয় পরিচালক ছিলেন সি ভি রামন, যিনি প্রথম ভারতীয় হিসেবে পদার্থবিজ্ঞানে নোবেল পুরস্কার পান। ১৯৫৬ সালে স্বাধীন ভারতের ইউনিভারসিটি গ্রাান্টস কমিশন এই প্রতিষ্ঠানটিকে এক গণ্য বিশ্ববিদ্যালয় হিসেবে গ্রহণ করে।
বর্তমানে
২০০৯ সালে এই বিশ্ববিদ্যালয়টি ১০০ বছরে পদার্পণ করেছে। বর্তমানে ৩৯ টি ডিপার্টমেন্টে ৫০০ এরও বেশি গবেষক এই প্রতিষ্ঠানটিতে কর্মরত। এছাড়াও প্রায় ৩৫০০ ছাত্রছাত্রী বর্তমানে বিভিন্ন কার্যক্রমে যুক্ত। এর মধ্যে প্রায় ২০০০ গবেষণায় জড়িত, ৯০০ নানা বিভাগের স্নাতকোত্তর শিক্ষাক্রমের অন্তর্ভুক্ত। ২০১১ সালে একটি অনন্য অস্নাতক শিক্ষাক্রম শুরু হয়েছে, যা ভারতবর্ষে প্রথম সার্থক ৪ বছরের অস্নাতক পাঠক্রম। গবেষণা-কেন্দ্রিক এই অস্নাতক বিভাগে বর্তমানে ৪০০ ছাত্রছাত্রী পড়াশোনা করছে। আই আই এস সি-র বর্তমান পরিচালক অনুরাগ কুমার, যিনি এই প্রতিষ্ঠানের প্রথম ইঞ্জিনিয়ারিং ফ্যাকাল্টি হিসেবে পরিচালক মনোনীত হন এবং শপথগ্রহণ করেন ২০১৪ সালের অগাস্ট মাসে।
ক্যাম্পাস
ভারতীয় বিজ্ঞান সংস্থার ক্যাম্পাসটি শহরের কেন্দ্রীয় রেলস্টেশন থেকে ৪ কিমি এবং বেঙ্গালুরু আন্তর্জাতিক বিমানবন্দর থেকে ৩৫ কিমি দূরে যশবন্তপুর এলাকায় অবস্থিত। এই প্রতিষ্ঠানটির আশেপাশে ভারতীয় মহাকাশ গবেষণা সংস্থা, রামন রিসার্চ প্রতিষ্ঠান, সি পি আর আই, এন সি বি এস প্রভৃতি অনেক গুলি বিজ্ঞান-গবেষণায় জড়িত প্রতিষ্ঠান রয়েছে, যে কারণে বেঙ্গালুরু বিজ্ঞান গবেষণায় দেশের রাজধানী হিসেবে উঠে এসেছে। ৩৯টি ডিপার্টমেন্ট ৪০০ একরের এই বিদ্যায়তনে ছড়িয়ে আছে, যার মধ্যে কয়েকটি হল পদার্থ-বিজ্ঞান, জৈব-রসায়ন, আণবিক প্রাণ-পদার্থবিদ্যা, কম্পুটার সায়েন্স, গণিতবিদ্যা ইত্যাদি। সম্পূর্ণ আবাসিক এই প্রতিষ্ঠানে ছাত্রদের জন্যে ৯ টি, ছাত্রীদের জন্যে ৫ টি এবং গবেষক ও অশিক্ষক কর্মীদের জন্যে স্টাফ কোয়ার্টার আছে। শিক্ষক ও ছাত্রছাত্রীদের ক্রীড়া ও বিনোদনের জন্য আছে জিমখানা। এছাড়া ক্যাম্পাসের ভিতর আছে একটি সুইমিং পুল, ৫টি ক্যাফেতারিয়া ও দুটি সাধারণ বাজার। ক্যাম্পাস টি সবুজ গাছপালা ও প্রাকৃতিক সৌন্দর্য্যের জন্য বিখ্যাত। এখানে প্রায় ১১০ প্রজাতির গাছ, রাসেল ভাইপার সহ ১২ প্রজাতির সাপ এবং বহু ধরনের প্রজাপতি, পাখি, জন্তু ইত্যাদি পাওয়া যায়।
মূল ভবন
right|thumb বিদ্যায়তনটির কেন্দ্রীয় ভবনটি বেঙ্গালুরুর একটি প্রসিদ্ধ স্থাপত্য, যার সামনে জামশেদজী টাটার একটি ব্রোঞ্জ মূর্তি আছে। এই ভবনটি ক্লাসিকাল স্টাইলে তৈরি এবং এটির প্রধান বৈশিষ্ট্য হল এটির কেন্দ্রীয় প্রস্তরনির্মিত মিনার। এই ভবনেই রয়েছে ঐতিহাসিক ফ্যাকাল্টি হল এবং গুরুত্বপূর্ণ প্রশাসনিক অফিস গুলি।
সংগঠন
বর্তমানে এই প্রতিষ্ঠানে ৭টি প্রধান অনুষদ আছেঃ এগুলি ছাড়াও ৪টি কেন্দ্র সরাসরি পরিচালকের তত্বাবধানে রয়েছে।
===অস্নাতক === ২০১১ সালে অস্নাতক বিভাগটি শুরু করা হয়- দেশে অস্নাতক শিক্ষার আঙ্গিনায় এটি একটি অনন্য পাঠক্রম। ৪/৫ বছরের এই পাঠক্রমে ছাত্রছাত্রীদেরকে নিত্যনতুন গবেষণার স্বাদ দেওয়া হয়ে থাকে।
স্নাতকোত্তর
দুই মূল ধরনের ডিগ্রী - গবেষণা কেন্দ্রিক অথবা পাঠক্রম নির্ভর - আই আই এস সি-তে দেওয়া হয়ে থাকে। গেট পরীক্ষার খুবই কমসংখ্যক উচ্চমানের ছাত্রছাত্রীদের গ্রহণ করা হয়।
আন্তর্জাতিক স্বীকৃতি
ভারতীয় প্রযুক্তিবিদ্যা প্রতিষ্ঠান বোম্বে ও ভারতীয় প্রযুক্তিবিদ্যা প্রতিষ্ঠান দিল্লির পর এই প্রতিষ্ঠান ভারতের তৃতীয় সেরা উচ্চ শিক্ষাপ্রতিষ্ঠান।
টাইমস উচ্চশিক্ষা বিশ্ববিদ্যালয়ের সূচকে এই প্রতিষ্ঠান ভারতে প্রথম স্থানে রয়েছে।
ছাত্র উদ্যোগ
====প্রবেগ ==== প্রবেগ আই আই এস সির নিজস্ব বৈজ্ঞানিক ও সাংস্কৃতিক ফেস্টিভ্যাল যেটি ২০১৪ সালে অস্নাতক ছাত্রছাত্রীরা শুরু করে। ২০১৫ সালে তিরিশে জানুয়ারী থেকে দোসরা ফেব্রুয়ারি এই ফেস্টিভ্যাল পালিত হবে। দেশের নানা প্রান্ত থেকে ছাত্রছাত্রীরা আসে এই ফেস্টিভ্যালে যোগদান করতে।
এছাড়াও সাংস্কৃতিক নানা বিষয়ে এই প্রতিষ্ঠানের ছাত্রছাত্রীরা ভীষণ উদ্যোগী - গানবাজনা ও নাট্যাদির জন্যে রিদমিকা ও রঙ্গমঞ্চ, চিত্রকলা চর্চার জন্যে ফটোগ্রাফি ক্লাব, দুস্থ ছাত্রছাত্রীদের শিক্ষাদানের জন্যে নোটবুক ড্রাইভ ইত্যাদি অত্যন্ত সফল সঙ্ঘসমূহ। আরও আছে ক্রীড়া চর্চার জন্যে স্পোর্টস ক্লাব, সমকামীদের স্বার্থরক্ষার খাতিরে QueerIISc ইত্যাদি। এই প্রতিষ্ঠানের ছাত্রছাত্রীরা কোয়ার্কস, ভয়েসেস ইত্যাদি ম্যাগাজিনও প্রকাশ করে।
ঙ্গাগ-দ্বাং-'জাম-দ্ব্যাংস-ব্ক্রা-শিস
ঙ্গাগ-দ্বাং-'জাম-দ্ব্যাংস-ব্ক্রা-শিস (১৭৩৯-১৮১৩)  তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ব্সে-ত্শাং রিন-পো-ছে  উপাধিধারী বৌদ্ধ লামা ছিলেন। তিনি তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারের  দ্বাদশ প্রধান এবং রোং-বো বৌদ্ধবিহারের চতুর্দশ প্রধান ছিলেন।
জন্ম ও শিক্ষা
ঙ্গাগ-দ্বাং-'জাম-দ্ব্যাংস-ব্ক্রা-শিস ১৭৩৯ খ্রিষ্টাব্দে তিব্বতের র্গ্যান-গ্যা-গোং-মা নামক স্থানে জন্মগ্রহণ করেন। তার পিতার নাম ছিল ল্হা-'বুম-ব্ক্রা-শিস  এবং মাতার নাম ছিল ম্ত্শো-মো-র্গ্যাল । ব্লো-ব্জাং-দোন-গ্রুব  নামক প্রথম স্দে-খ্রি রিন-পো-ছে  উপাধিধারী বৌদ্ধ লামা তাকে ঙ্গাগ-দ্বাং-ব্ক্রা-শিস  নামক প্রথম ব্সে-ত্শাং রিন-পো-ছে  উপাধিধারী লামার পুনর্জন্ম রূপে চিহ্নিত করেন। বাইশ বছর বয়স হলে ঙ্গাগ-দ্বাং-ব্স্তান-'দ্জিন  নামক ব্লা-ব্রাং-ব্ক্রা-শিস-'খ্যিল বৌদ্ধবিহারের চতুর্থ প্রধান তাকে ভিক্ষুর শপথ প্রদান করেন। র্গ্যাল-ম্ত্শান-সেং-গে  নামক তিপ্পান্নতম দ্গা'-ল্দান-খ্রি-পা এবং দ্কোন-ম্ছোগ-'জিগ্স-মেদ-দ্বাং-পো  নামক দ্বিতীয় 'জাম-দ্ব্যাংস-ব্ঝাদ-পা  তার উল্লেখযোগ্য শিক্ষিক ছিলেন।
বিবাদ ও নির্বাসন
১৭৬০ খ্রিষ্টাব্দে দ্কোন-ম্ছোগ-'জিগ্স-মেদ-দ্বাং-পো তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধানের দায়িত্বভার অর্পণ করেন, কিন্তু তিনি বেশিদিন এই পদে থাকতে পারেননি। অতীতে প্রথম ব্সে-ত্শাং রিন-পো-ছে ঙ্গাগ-দ্বাং-ব্ক্রা-শিস মঙ্গোল শক্তির সাহায্যে ঙ্গাগ-দ্বাং-ব্রত্সোন-'গ্রুস নামক প্রথম 'জাম-দ্ব্যাংস-ব্ঝাদ-পা উপাধিধারী লামার পুনর্জন্ম রূপে একজন অন্য ব্যক্তিকে চিহ্নিত করেছিলেন, কিন্তু তার সেই চেষ্টা বিফলে যায়, যখন দ্কোন-ম্ছোগ-'জিগ্স-মেদ-দ্বাং-পোকে দ্বিতীয় 'জাম-দ্ব্যাংস-ব্ঝাদ-পা রূপে আনুষ্ঠানিক ভাবে চিহ্নিত করা হয়। এখন ঙ্গাগ-দ্বাং-'জাম-দ্ব্যাংস-ব্ক্রা-শিস বিহারের প্রধান হলে অন্য শিশুটির সমর্থকেরা নতুন করে বিবাদের সূত্রপাত ঘটায় এবং ব্যক্তিটির স্বীকৃতির দাবী করে। এই ঘটনার ফলে ঙ্গাগ-দ্বাং-'জাম-দ্ব্যাংস-ব্ক্রা-শিস সহ ঐ মতের সমর্থকদের বিহার থেকে নির্বাসিত করে নাম-ম্খা'  নামক স্থানে পাঠিয়ে দেওয়া হয়। ঙ্গাগ-দ্বাং-'জাম-দ্ব্যাংস-ব্ক্রা-শিস এরপর মার-থাং-ওব-ব্স্তান  বৌদ্ধবিহার স্থাপন করেন এবং রোং-বো বৌদ্ধবিহারের চতুর্দশ প্রধানের দায়িত্ব পালন করেন।
গ্যাব্রিয়েল ওয়াহলাং
গ্যাব্রিয়েল ওয়াহলাং হলেন মেঘালয়ের একজন ভারতীয় রাজনীতিবিদ। তিনি নংস্টোইনের প্রতিনিধিত্বকারী মেঘালয় বিধানসভার সদস্য হিসাবে দায়িত্ব পালন করছেন। তিনি ভারতীয় জাতীয় কংগ্রেসের রাজনীতিবিদ।
বিটনেশন
বিটনেশন বা ক্রিপ্টোনেশন হলো একটি "স্বেচ্ছাসেবী দেশ" যা ব্লকচেইন প্রযুক্তি ব্যবহার করে গুরুত্বপূর্ণ রেকর্ড, পরিচয় এবং অন্যান্য আইনি নথিগুলো রেকর্ড করে। বিটনেশন ২০১৪ সালে প্রতিষ্ঠিত হয়েছিল ইথেরিয়াম  স্মার্ট কনট্র্যাক্ট প্রযুক্তি ব্যবহারের মাধ্যমে।  ২০১৮ সালের হিসাবে এটির প্রায় ১৫,০০০ "নাগরিক" রয়েছে। এর ২০১৮ হোয়াইপেপার বিটনেশনকে "বিশ্বের প্রথম বিকেন্দ্রীভূত সীমান্তহীন স্বেচ্ছাসেবী জাতি" হিসাবে বর্ণনা করে। বিটনেশন ২০১৪ এবং ২০১৫ সালে বিশ্বের প্রথম ব্লকচেইন বিবাহ এবং বিশ্ব নাগরিকত্ব আইডি, ব্লকচেইন জমির শিরোনাম, জন্ম সনদ এবং শরণার্থী জরুরী আইডির ব্যবস্থা করেছিল।
পটভূমি
বিটনেশনের প্রতিষ্ঠাতা সুসান তারকোভস্কি টেম্পেলহফে একটি ফ্রাঙ্কো-সুইডিশ পরিবারে বেড়ে ওঠেন যেখানে তার বাবা এক দশক ধরে রাষ্ট্রহীন ছিলেন। মধ্যপ্রাচ্যে প্রতিরক্ষা বিভাগের ঠিকাদার হিসেবে থাকার কারণে  তিনি সে সময়কার অনৈতিক ও অ-টেকসই বিবেচিত শাসনকাল আরব বসন্তের সাক্ষী ছিলেন। ব্লকচেইন প্রযুক্তি এবং এর প্রুফ-অব-ওয়ার্ক কোর পণ্য বিটকয়েনের আন্তঃসম্পর্ক তাঁকে এর সুবিধাগুলো শিক্ষা এবং জাতীয় সুরক্ষায় প্রয়োগ করতে অনুপ্রাণিত করেছিল, যা ধীরে ধীরে মডার্ন স্টার্টআপ সংস্থা বিটনেশনের মূল ধারণায় রূপান্তরিত হয়েছিল।
প্রতিষ্ঠা
বিটনেশনটি ১৪ জুলাই, ২০১৫ সালে সুসান টার্কোভস্কি টেম্পেলহফ প্রতিষ্ঠা করেছিলেন। বিটনেশন ধারণাটি বর্ণনা করার এবং একটি রাজনৈতিক ন্যায়সঙ্গততার প্রারম্ভিক হিসেবে একটি শ্বেতপত্র ২০১৪ সালের শেষের দিকে লেখা হয়েছিল এবং টেম্পেলহফ এবং সহ-খসড়া জেসন এম ফারেলের দ্বারা মার্চ ২০১৪ এ শেষ হয়েছিল। দ্বিতীয় প্যানগায়া অধিক্ষেত্র চুক্তি এবং প্রযুক্তির সমর্থনকারী কাগজ টেম্পলহফ ইলিয়ট টেইসনিয়ার, জেমস ফিনিল টেম্পলহফ এবং ডানা এডওয়ার্ডস দ্বারা লিখিত এবং ২০১৮ সালে মুক্তি পায় শ্বেতপত্র অনুসারে, এর উল্লিখিত উদ্দেশ্য হলো "মানবজাতিকে পুলের সার্বভৌমত্ব, ভৌগোলিক বর্ণবাদ এবং জেনোফোবিয়া এবং সহিংসতা থেকে মুক্তি দেওয়া, যা নেশন স্টেট অলিগোপোলি দ্বারা লালিত হয়।"
মিডিয়া
বিটিনিশন ২০১৬ সালের সেপ্টেম্বরে ভাইস পিসের বিষয় ছিল যেখানে লেখক উল্লেখ করেছিলেন যে "যেহেতু একটি জাতি আইনি হিসাবে একটি আদর্শিক ধারণা, তাই বিটনেশনের একটি শক্তি রয়েছে এমন গোষ্ঠীগুলিকে এজেন্সি দেওয়ার ক্ষমতাতে অন্তর্ভুক্ত করা যারা উপেক্ষিত হয়েছে বা আধুনিক দেশ-রাষ্ট্র দ্বারা দমন করা হয়েছে।"
আটলান্টিক ফেব্রুয়ারি ২০১৮ এ উল্লেখ করেছে "বিটনেশন জনগণের নাগরিকত্বের সিদ্ধান্ত গ্রহণকারী হিসাবে জন্মের স্বেচ্ছাচারিতা প্রতিস্থাপনের জন্য 'পিয়ার-টু-পিয়ার স্বেচ্ছাসেবী প্রশাসন ব্যবস্থার প্রস্তাব দিচ্ছে। ব্লকচেইন প্রশাসনের ফলে আঞ্চলিক জাতীয়-রাজ্যগুলির থেকে পৃথক স্বতন্ত্র স্বতন্ত্র সম্প্রদায়গুলির ভার্চুয়াল নাগরিকত্ব তৈরি করার অনুমতি দেওয়া যেতে পারে।"
অভিবাসী সংকট সমাধানে ব্লকচেইন প্রযুক্তি ব্যবহারের পরীক্ষামূলক কাজ করার জন্য দ্য ইকোনমিস্ট ও ওয়াল স্ট্রিট জার্নালে বিটনেশনও উল্লেখযোগ্য কভারেজ পেয়েছিল।
মেকস ভার্সেস মিনিয়নস
ম্যাকস ভার্সেস মিনিয়নস একটি সমবায় বোর্ড গেম যা রিওট গেমস তৈরি করে। গেমটি ১৩ অক্টোবর, ২০১৬ সালে প্রকাশিত হয়েছিল।
ইমরানা সাঈদ জামিল
ইমরানা সাঈদ জামিল একজন পাকিস্তানি রাজনীতিবিদ ও নারী সাংসদ। তিনি ২০০৮-২০১৩ পর্যন্ত পাকিস্তান জাতীয় পরিষদের সদস্য ছিলেন।
২০০৮ সালের পাকিস্তানের সাধারণ নির্বাচনে সিন্ধু থেকে নারীদের জন্য সংরক্ষিত একটি আসনে মুত্তাহিদা কওমি আন্দোলনের প্রার্থী হিসাবে তিনি পাকিস্তানের জাতীয় পরিষদের সদস্য নির্বাচিত হয়েছিলেন।
চীনের ভিসা নীতি
ডান|থাম্ব|300x300পিক্সেল| ব্রিটিশ পাসপোর্টে [[ম্যানচেস্টার|ম্যানচেস্টারে জারি করা দীর্ঘমেয়াদী (6 মাসেরও বেশি) অধ্যয়নের জন্য চাইনিজ এক্স 1 ভিসা ]] থাম্ব|308x308পিক্সেল| আমেরিকা পাসপোর্টে প্রস্থান এবং প্রবেশ প্রশাসন কর্তৃক 1989 সালে এল প্রকারের ভিসার জল-কালি সংস্করণ জারি করা হয়েছিল গণপ্রজাতন্ত্রী চীনের মূল ভূখণ্ডের দর্শনার্থীদের অবশ্যই চীন কূটনৈতিক মিশনের কাছ থেকে একটি ভিসা নিতে হবে, যদি না তারা ভিসা ছাড়ের দেশগুলির মধ্যে থেকে আসে। চীনের দুটি বিশেষ প্রশাসনিক অঞ্চল - হংকং এবং ম্যাকাও - তাদের নিজস্ব স্বাধীন সীমান্ত নিয়ন্ত্রণ নীতি বজায় রাখে এবং তাদের জন্য নিজস্ব পৃথক ভিসার প্রয়োজনীয়তা আছে।
চীনা কূটনৈতিক মিশন এবং চীনে কাউন্টি-স্তরের পাবলিক সিকিউরিটি ব্যুরোস (PSB) বহির্গমন ও প্রবেশ প্রশাসন (EEA) দ্বারা চীনের বাইরে উভয় প্রকার ভিসা দেওয়া হয় চীনে প্রবেশের জন্য। তবে চীনের বাইরের নাগরিকদের চাইনিজ ভিসার জন্য ভিসা প্রদানকারী কর্তৃপক্ষের কাছে আবেদন করা উচিত। কারণ হংকং ও ম্যাকাও তাদের স্বাধীন সীমান্ত নিয়ন্ত্রণ নীতি বজায় রাখে, সাধারণ চীনা ভিসা মেনল্যান্ড চীন এর জন্য বৈধ,  কিন্তু হংকং বা ম্যাকাও এর জন্য বৈধ নয়, তাই এই অঞ্চলগুলি ভ্রমণের জন্য ভ্রমণকারীদের (হংকং বা ম্যাকাও ) পৃথক আবেদন করতে হবে।
গণপ্রজাতন্ত্রী চীন সরকার কিছু দেশ কর্তৃক ইস্যু করা সাধারণ পাসপোর্টধারীদের ভিসা ছাড়া 15, 30 বা 90 দিনের জন্য পর্যটন বা ব্যবসায়িক উদ্দেশ্যে মেনল্যান্ড চীন ভ্রমণ করার অনুমতি দেয়। অন্যান্য জাতীয়তার দর্শনার্থীদের পাশাপাশি হংকং এবং ম্যাকাওয়ের বাসিন্দাদের তাদের জাতীয়তার উপর নির্ভর করে আসার আগে ভিসা বা পারমিট নিতে হবে। চীনে ভ্রমণকারী পর্যটকদের সংখ্যা বাড়ানোর জন্য, কিছু দেশের নাগরিকরা  তৃতীয় কোন দেশের ট্রানজিটে থাকলে চীন ৭২ বা ১৪৪ ঘণ্টার মধ্যে নির্দিষ্ট অঞ্চলগুলি দেখার সুযোগ করে দেয়। ২০১৪ সালে চীন সরকার ভবিষ্যতে আরও অনেক দেশের সাথে পারস্পরিক ভিসা সুবিধার্থে এবং ভিসা মুক্ত চুক্তিতে স্বাক্ষর করার জন্য তার উদ্দেশ্য ঘোষণা করেছিল। তার পর থেকে কয়েকটি দেশের সাথে এ জাতীয় কয়েকটি চুক্তি সমাপ্ত হয়েছিল।
চীনের বাইরের সকল ভ্রমণকারীদের পাশাপাশি হংকং এবং ম্যাকাও এর স্থায়ী বাসিন্দা যারা ২৪ ঘণ্টারও বেশি সময় ধরে মূল ভূখণ্ডের চীনে থাকে তাদের স্থানীয় পিএসবিতে নিবন্ধন করতে হবে। কোনও হোটেলে থাকার সময়, নিবন্ধকরণটি সাধারণত চেক-ইন প্রক্রিয়ার অংশ হিসাবে করা হয়। তবে কোনও ব্যক্তিগত বাড়িতে থাকার সময়, দর্শনার্থীকে শারীরিকভাবে শহরগুলির জন্য ২৪ ঘণ্টা বা গ্রামীণ অঞ্চলে ৭২ ঘণ্টা যাওয়ার জন্য স্থানীয় পিএসবিতে জানাতে হবে। ট্রানজিটে যারা ২৪ ঘণ্টার বেশি সময় অবস্থান করেন তাদের সহ সকল ভিসা-মুক্ত যাত্রীদের অবশ্যই এই নিয়মটি মেনে চলতে হবে, কারণ মেনে চলতে ব্যর্থ হওয়ার কারণে জরিমানা হতে পারে বা পিএসবি কর্তৃক ১৫ দিনের জন্য তাকে আটক রাখা যেতে পারে। জানুয়ারী ২০১৮ থেকে, যে ব্যক্তিরা স্থানীয় পিএসবিতে নিবন্ধন করতে ব্যর্থ হয়েছিল তাদের অপরাধটি রেকর্ড হওয়ার দিন থেকে 2 বছরের জন্য ভিসা মুক্ত ট্রানজিট ব্যবহার নিষিদ্ধ করা হবে।
ফেব্রুয়ারি ৯, ২০১৭ থেকে শুরু হচ্ছে, কূটনৈতিক পাসপোর্টধারীদের বাদ দিয়ে ১৪ থেকে ৭০ বছর বয়সের অ-চীনা ভ্রমণকারীদের দলিলগুলির ধারকগণ আঙুলের ছাপে প্রবেশ করবে। এই নতুন নীতিটি শেনজেন বাও'আন আন্তর্জাতিক বিমানবন্দরে শুরু হয়েছে এবং ধীরে ধীরে ২০১৭ সালের মধ্যে সমস্ত সীমান্ত চৌকি এবং আন্তর্জাতিক বিমানবন্দরগুলিতে শুরু হবে
কিষাণগঞ্জ রেলওয়ে স্টেশন
কিশানগঞ্জ রেলওয়ে স্টেশন ভারতের বিহার রাজ্যের কিশানগঞ্জ জেলার কিষাণগঞ্জ শহরে পরিসেষা প্রদান করে।এটি গুরুত্বপূর্ণ রেলওয়ে স্টেশনগুলির মধ্যে একটি, কারণ এটি গুরুত্বপূর্ণ রেললাইনের উপর অবস্থিত, সেগুলি হল হাওড়া-নিউ জলপাইগুড়ি লাইন, কাটিহার-শিলিগুড়ি লাইন এবং বারাউনি-গৌহাটি লাইন ।কিষাণগঞ্জের কাছে গাইসাল রেলওয়ে স্টেশনে বিখ্যাত গইসাল ট্রেন বিপর্যয় ঘটেছে।
সুযোগ-সুবিধা
কিষাণগঞ্জ রেলওয়ে স্টেশনে নিম্নলিখিত সুবিধা রয়েছে: কম্পিউটারাইজড রেলওয়ে রিজার্ভেশন সিস্টেম, ওয়েটিং রুম, ফ্রি গুগল ওয়াইফাই, রিটায়ারিং রুম নিরামিষ এবং আমিষ খাবারের কক্ষ, বুকস্টল এবং সরকারি রেলওয়ে পুলিশ (জিআরপি) অফিস।
প্ল্যাটফর্ম
কিশানগঞ্জে দুটি প্ল্যাটফর্ম রয়েছে এবং একটি নির্মাণাধীন, একটি আপ এবং অন্যটি ডাউন ট্রেনের জন্য। মালবাহী ট্রেন থেকে পণ্য আনলোড করার জন্য একটি ছোট প্ল্যাটফর্ম ব্যবহার করা হয়। সমস্ত প্ল্যাটফর্ম দুটি ফুট ওভারব্রিজের (এফওবি) সাথে ভালভাবে সংযুক্ত।
মূল ট্রেন
এখন পর্যন্ত, ১৫৭১৫ গরীব নওয়াজ এক্সপ্রেস কিষাণগঞ্জ থেকে দিল্লি হয়ে আজমিরের উদ্দেশ্যে যাত্রা করে। ত্রি-সাপ্তাহিক ট্রেনটি প্রতি মঙ্গল, শুক্র এবং রবিবার সকাল ৬ টায় আজমিরের উদ্দেশ্যে ছেড়ে যায়। ট্রেনটি তার ফিরতি যাত্রায় প্রতি সোম, মঙ্গলবার এবং বৃহস্পতিবার সকাল ৩ টা ৩০ মিনিটে পৌঁছায়।
ছিলারচর ইউনিয়ন
ছিলারচর ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১৮টি গ্রাম নিয়ে গঠিত।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী ছিলারচর ইউনিয়নের ৪,১৭৯টি পরিবারে মোট জনসংখ্যা ১৭,৯৯২ জন এবং প্রতি বর্গ কিলোমিটারে ৮৩০ জন লোক বাস করে। এদের মধ্যে ৮,৫৭৩ জন পুরুষ ও ৯,৪১৯ জন মহিলা এবং লিঙ্গ অনুপাত ৯১। মুসলিম ধর্মালম্বী ১৭,৪০৯ জন ও হিন্দু ধর্মালম্বী ৫৮৩ জন।
পুনাখা
পুনাখা (জংখা: སྤུ་ན་ཁ་) ভূটানের একটি শহর এবং পুনাখা জেলার প্রশাসনিক কেন্দ্র। পুনাখা ১৯৫৫ খ্রিষ্টাব্দ পর্যন্ত  ভুটানের রাজধানী এবং সরকারের আসন ছিল, যখন রাজধানী থিম্পুতে সরানো হয়েছিল।  এটা থিম্পু থেকে ৭২ কিলোমিটার দূরে অবস্থিত এবং রাজধানী থিম্পু থেকে পুনাখাতে গাড়ীতে আসতে  প্রায় ৩ ঘণ্টা সময় লাগে। এখানের আবহাওয়া  শীতকালে বেশ উষ্ণ এবং গ্রীষ্মকালে গরম হয়। এটা সমুদ্রতল থেকে ১৩১০ মিটার উচ্চতায় অবস্থিত। এখানে ধান প্রধান ফসল হিসেবে চাষ করা হয়। এখানে ভুটানি  ভাষাই সাধারণত বলা হয়।
পুনাখা জং
১৯০৭ সালে, ভুটানের প্রথম রাজা হিসেবে উগয়েন ওয়াংচুক এর অভিষেক পুনাখা জং-এ হয়। তিন বছর পরে, পুনাখায় একটি চুক্তি হয় যার দ্বারা ব্রিটিশ ভুটানের অভ্যন্তরীণ বিষয়ে হস্তক্ষেপ না করায় সম্মতি জানায় এবং ভুটান ব্রিটেনকে তার পররাষ্ট্র বিষয়ক নির্দেশ করার অনুমতি দেয়।
পুনাখা জং-এর অবস্থান ফো এবং মো নদীর মোহনায়। এই কারণে হিমবাহ হ্রদ থেকে ফ্ল্যাশ ফ্লাডের (আকস্মিক বন্যার) দ্বারা ওখানে আঘাত হওয়ার সম্ভাবনা সৃষ্ট হয়। একটি সাম্প্রতিক রিপোর্ট অনুযায়ী আকস্মিক বন্যা ১৯৫৭, ১৯৬০ এবং ১৯৯৪ সালে পুনাখা জংকে ক্ষতিগ্রস্ত করে। সম্প্রতি নদীখাত গভীর করে এবং চারটি বৃহৎ বাষ্প হাতা ব্যবহারের দ্বারা বাঁধ উত্থাপন করে জংকে রক্ষা করা হয়েছে  যাতে ভবিষ্যতে বন্যা হলে জংএর ক্ষয়ক্ষতি না হয়।
thumb|পুনাখা ক্যান্টিলেভের ব্রিজ একটি আবৃত কাঠের খিলান সেতু মো নদী পারাপারের জন্য সঙ্গে একসঙ্গে নির্মিত হয়েছিল। এই সেতু ১৯৫৭ বা ১৯৫৪ সালে একটি আকস্মিক বন্যায় গুড়িয়ে যায়। ২০০৬ সালে একটি নতুন আবৃত কাঠের খিলান নির্মাণ করার কাজ শুরু হয়। জার্মানদের সহায়তায় ২০০৮ সালে সম্পূর্ণ হয় সেতুটি। সেতুটি ৫৫ মিটর ফ্রী স্প্যান নিয়ে তৈরী হয়। সেতুর নির্মাণে ভূটানের ঐতিহ্য ফুটিয়ে তোলা হয়েছে।
আন নুসরা ফ্রন্ট
আল-নুসরা ফ্রন্ট বা জাবহাতুন নুসরা বা, যাবহাতু ফাতাহ আল-শাম হল সিরীয় গৃহযুদ্ধে সিরিয়ার সরকারি বাহিনীর বিরুদ্ধে লড়াই করা একটি সালাফি জিহাদি সংগঠন। এর লক্ষ্য হল, বর্তমান সিরিয়ার স্বৈরশাসক বাসার আল আসাদের পতন ঘটিয়ে সেখানে একটি ইসলামী রাষ্ট্র প্রতিষ্ঠা করা। অতীতে দলটি বেশ কয়েকবার তার নাম পরিবর্তন করেছে। ২০১৩ সালে এটি আল কায়েদার সিরীয় শাখার পরিণত হয় এবং ২০১৭ সালে গোষ্ঠিটি আল কায়েদা বা অন্য কারো শাখা সংগঠন হওয়ার বিষয়টি অস্বীকার করে।
২০১২ সালে এটি গঠিত হয় এবং সে বছরের নভেম্বরে ওয়াশিংটন পোস্ট আননুসরাকে বিদ্রোহী বাহিনীগুলির মধ্যে সবচেয়ে আক্রমণাত্মক ও সফল হিসাবে বর্ণনা করে। ২০১২ সালের ডিসেম্বর মাসে মার্কিন পররাষ্ট্র দফতর এটিকে একটি বিদেশী জঙ্গি সংগঠন হিসেবে মনোনীত করে। এর ফলে ২০১৩ সালের এপ্রিলে এটি আল কায়েদার আনুষ্ঠানিক সিরীয় শাখায় পরিণত হয়।
২০১৫ সালের মার্চে গ্রুপটি অন্যান্য জিহাদি গোষ্ঠীর সাথে যোগ দিয়ে জায়শুল ফাতাহ গঠন করে। ২০১৬ সালের জুলাই মাসে এটি জাবহাতুন নুসরা থেকে আনুষ্ঠানিকভাবে জাবহাতু ফাতাহ আল-শাম নাম ধারণ করে। ২০১৭ সালের ২৮ জানুয়ারি দলটি আহরার আল শাম ও অন্যান্য বিদ্রোহী গোষ্ঠীগুলির সাথে সহিংস সংঘর্ষের পরে অন্য চারটি দলের সাথে একীভূত হয়ে হায়াতু তাহরির আল শাম গঠন করে একটি নতুন গোষ্ঠী রূপে আত্মপ্রকাশ করে। তখন গ্রুপটি আল কায়েদা বা অন্য কারো অংশ হওয়ার বিষয়টি অস্বীকার করে এবং একটি বিবৃতিতে বলে যে, গ্রুপটি একটি স্বাধীন সত্তা এবং এটি পূর্ববর্তী সংগঠন বা উপদলের সম্প্রসারণ নয়।
দেলুয়াবাড়ী ইউনিয়ন
আয়তন ও জনসংখ্যা
গ্রামের সংখ্যা: ২১টি মৌজার সংখ্যা: ১৮টি মোট জনসংখ্যা: প্রায় ২১৫৯৮ জন (পুরুষ- ১১,০৬৭ জন এবং মহিলা- ১০,৫৩১ জন)।
শিক্ষা
সাক্ষরতার হার: ৩৯.২৪%। শিক্ষা প্রতিষ্ঠান:
জনপ্রতিনিধি
বর্তমান চেয়ারম্যান: মোঃ রিয়াজুল ইসলাম। প্রাক্তন চেয়ারম্যানগণের তালিকা:
বহিঃসংযোগ
প্রাতিষ্ঠানিক ওয়েবসাইট
অ্যাস্‌কি শিল্প
অ্যাস্‌কি শিল্প বা ASCII Art হল একধরনের ডিজিটাল শিল্পমাধ্যম যাতে অ্যাস্‌কি কোডের ৯৫টি ছাপার যোগ্য বর্ণ ব্যবহার করে চিত্রকর্ম তৈরি করা হয়। এই ৯৫ টি ব্যবহারযোগ্য বর্ণের মধ্যে রয়েছে ইংরেজি ভাষার ২৬ টি বর্ণ, ছোট হাতের এবং বড় হাতের মিলিয়ে ৫২টি সেই সাথে ০ থেকে ৯ পর্যন্ত অঙ্কগুলোর ইংরেজি রূপ, যতি চিহ্ন সমূহ, গাণিতিক প্রতীক সমূহ এবং ফাঁকা স্থান (space)। সাধারণ টেক্সট এডিটর প্রোগ্রাম ব্যবহার করেই অ্যাস্‌কি শিল্প তৈরি করা সম্ভব। যেসব ফন্টের সকল অক্ষর সমান প্রশস্ত, টাইপ রাইটার দিয়ে লেখার মত ফলাফল পাওয়া যায়, তারাই অ্যাস্‌কি শিল্পের জন্য উপযুক্ত। অ্যাস্‌কি শিল্পের জন্য সর্বাধিক ব্যবহৃত ফন্ট হল courier ।
প্রাচীন কাল
অতি প্রাচীন কাল থেকেই মানুষ অক্ষর ব্যবহার করে চিত্র কর্ম তৈরির চেষ্টা করে আসছে। প্রাচীন মিশর ও রোমান সভ্যতায় এর নিদর্শন পাওয়া গেছে।.
TTY এবং RTTY
আধুনিক অ্যাস্‌কি শিল্পের নিকট পূর্বসুরী হল TTY এবং RTTY । TTY বলতে বোঝায় TeleTYpe/TeleTYpewriter এবং RTTY হল Radioteletype । বিংশ শতাব্দীর বিশের দশকে TTY বা RTTY এর মাধ্যমে অক্ষর ব্যবহার করে আঁকা বা তৈরি করা ছবি আদান-প্রদান করা হত।
অ্যাস্‌কি শিল্প
অ্যাস্‌কি শিল্পের শুরু হয় ১৯৬৬ সালে Bell Labs এ কর্মরত কেনেথ নল্টনের হাতে ।. পরবর্তীকালে সত্তর এবং আশির দশকে সীমিত ক্ষমতার কম্পিউটারে অঙ্কন করা ছবি দেখান সম্ভব ছিল না। সেই সময়ে অক্ষর দিয়ে তৈরি করা অ্যাস্‌কি শিল্পকর্ম ব্যাপক ভাবে ব্যবহার করা হয়। অ্যাস্‌কি শিল্প একসময় বুলেটিন বোর্ড সিস্টেম এবং সেসময়ের অনলাইন গ্রুপ গুলোতে জায়গা করে নেয়। শুধুমাত্র অ্যাস্‌কি শিল্পকেই ভিত্তি করে অ্যাস্‌কি কমিক নামে একধরনের ওয়েব কমিক সংস্কৃতিও শুরু হয় । অ্যাস্‌কি কমিক সাধারণ ওয়েব কমিকের মতই, পার্থক্য হল এখানে আঁকা ছবি গুলো হয় অ্যাস্‌কি শিল্পকর্ম আর সংলাপ গুলো সাধারণত লেখা হয় ছবির নিচে ।
নব্বইয়ের দশকে চিত্র-ভিত্তিক ইন্টারফেস বিশিষ্ট্ কম্পিউটার এবং অসম প্রশস্ততার ফন্টের প্রচলন ঘটলে অ্যাস্‌কি শিল্পের প্রয়োজনীয়তা কমতে থাকে। কিন্তু তারপরেও অ্যাস্‌কি শিল্প টিকে থাকে অনলাইন টেক্সট গেমিং, ইন্টারনেট রিলে চ্যাট, ই-মেইল, বুলেটিন বোর্ড প্রভৃতিতে ।
সালেং এ সাংমা
'''সালেং এ. সাংমা''' মেঘালয়ের একজন ভারতীয় রাজনীতিবিদ। তিনি বর্তমানে মেঘালয় বিধানসভার সদস্য হিসেবে গাম্বেগ্রে বিধানসভা কেন্দ্রের প্রতিনিধিত্ব করছেন। তিনি ভারতীয় জাতীয় কংগ্রেসের রাজনীতিবিদ।
ইমতিয়াজ সুলতানা বুখারী
ইমতিয়াজ সুলতানা বুখারি একজন পাকিস্তানি রাজনীতিবিদ ও নারী সাংসদ। তিনি ২০০৮-২০১৩ পর্যন্ত পাকিস্তান জাতীয় পরিষদের সদস্য ছিলেন।
তিনি ২০০২ সালে পাকিস্তানের সাধারণ নির্বাচনে নারীদের জন্য সংরক্ষিত একটি আসনে পাকিস্তান মুসলিম লীগ (এন) এর প্রার্থী হিসাবে খাইবার পাখতুনখোয়া প্রদেশের প্রাদেশিক পরিষদের সদস্য নির্বাচিত হয়েছিলেন।
তিনি পাকিস্তান মুসলিম লীগের (এন) মহিলা শাখার সভাপতির দায়িত্ব পালন করেছিলেন।
ময়মনসিংহ এক্সপ্রেস
ময়মনসিংহ এক্সপ্রেস (ট্রেন নং ৩৭/৩৮) বাংলাদেশ রেলওয়ে কর্তৃক পরিচালিত বাংলাদেশের একটি এক্সপ্রেস ট্রেন। এটি চট্টগ্রামের চট্টগ্রাম স্টেশন থেকে টাঙ্গাইলের বঙ্গবন্ধু সেতু পূর্ব স্টেশন পর্যন্ত চলাচল করে। যাত্রাপথে এটি টাঙ্গাইল,জামালপুর,ময়মনসিংহ, কিশোরগঞ্জ, ব্রাহ্মণবাড়িয়া, কুমিল্লা ও ফেনী জেলাকে সংযুক্ত করেছে। এটি বাংলাদেশ রেলওয়ের সব দীর্ঘ রুটের ট্রেন।
রোলিং স্টক
এই ট্রেনে ২৬০০, ২৭০০ বা ২৯০০ সিরিজের লোকোমোটিভ ব্যবহার করা হয়। এক্সপ্রেস ট্রেন হওয়ায় ট্রেনটি ভেস্টিবিউলবিহীন ভ্যাকুয়াম শোভন/সুলভ কোচে চলাচল করে। সম্ভবত ৪/৮ লোডে ট্রেনটি চলাচল করে।
নেঘেরিটিং শিবদৌল
নেঘেরিটিং শিবদৌল আসামের গোলাঘাট জেলার অন্তর্গত দেরগাঁও শহর থেকে পূর্বদিকে ছয় কি.মি. মত ভিতরে সুন্দর প্রাকৃতিক পরিবেশের মধ্যে অবস্থিত। নেঘেরিটিং শিবদৌল দু'শ বছরেরও অধিক পুরানো বলে অনুমান করা হয়। তিনকুড়ি পনেরোটা পাথরের সিড়ি উঠে গিয়ে প্রায় বিশ গজ সিড়ি পার হয়ে ক্রমান্বয়ে ওপরে উঠে যাওয়া বাট অতিক্রম করে মন্দিরের লোহার গেটটি পাওয়া যায়। গেট থেকে একশ গজ গেলেই মন্দিরের বাটসোরা পাওয়া যায়। চৌহদ্দির দশবিঘা জায়গার মধ্যে মন্দিরটি অবস্থিত।
ইতিহাস
আহোম রাজবংশের রাজা প্রতাপ সিংহ বা চুচেংফা দেরগাঁওয়ের মন্দির তৈরির আগে দেরগাঁওয়ের গেলাবিল নদীর কাছে মহাদেবের একটি মন্দির তৈরি হয়েছিল। এই দেবালয়টি নদীর জল গ্রাস করার পর ১৬৮৭ শকে (ইংরাজী ১৭৬৫ সালে) রাজা রাজেশ্বর সিংহ মন্দিরটি নেঘেরিটিং নামক গিরি শিখরে তৈরি করেন । প্রবাদ মতে, টিলাটির উপর নেঘেরি সরাইয়ের খোরোং ছিল বলে এর নাম নেঘেরিটিং রাখা হয়। দেরগাঁওয়ের শিবদৌলের ঐতিহ্যপূর্ণ বৈশিষ্ট্য ছিল দেবদাসী নৃত্য। এসময়ে এই নৃত্য দেখতে বহু দূরদূরান্ত থেকে মানুষ আসত। এই নৃত্য পটিয়সীদেরকে "নটী" বলা হত। নটীরা নৃত্য করার জন্য মাথার ওপরের মধ্যভাগে বড় করে খোঁপা বাঁধত, একে "নেঘেরী খোঁপা" বলা হত। চিনাতলার নটের কন্যা ফুলমতী দেরগাঁওয়ের নটী ছিলেন। ফুলমতীর নৃত্যে সন্তুষ্ট হয়ে রাজা শিবসিংহ তাকে রাজকারেং-এ নিয়ে এসে ফুলেশ্বরী কুঁয়রী ও প্রমথেশ্বরী নাম দেন। বররাজা উপাধি প্রদানের মাধ্যমে তাকে আসামের রানী করেছিলেন।
বৈশিষ্ট্য
thumb|left|নেঘেরিটিং শিবদৌল এবং দৌলের গায়ে থাকা কয়েকটি ভাস্কর্যের ছবি। চ্যাপ্টা ইট দিয়ে তৈরি কর্দৈশিরীয়া নেঘেরিটিং শিবদৌল আহোম যুগের কারুকার্য্যের এক সুন্দর নির্দশন। দৌল সমূহের বাইরে থাকা নানা ধরনের মূর্তি বর্তমানে লোপ পেয়েছে। বড় দৌলটির চারদিকে চারটি দৌল আছে। প্রতিটি দৌলের একটি আগসোরা আছে। মূল দৌলে বাণলিঙ্গ প্রতিষ্ঠা করা হয়েছে। এই লিংগটির আকার প্রায় ৩ ফুট। বাকীগুলিতে গণেশ, বিষ্ণু, দুর্গা এবং সূর্য দেবতার বিগ্রহ আছে । দেরগাঁওয়ের শিবদৌলের প্রতি আহোম রাজবংশের অসীম ভক্তি ছিল। তাঁরা পূজার নির্মালি নিয়ে এসে আহার গ্রহণ করতেন। এর জন্য দেরগাঁও থেকে রাজধানী রংপুর পর্যন্ত ‘বরআলি’ নামের এটি ছোট পথ ছিল। দৌলের প্রধান ঠাকুরকে "বরঠাকুর" বলা হত। বর্তমান দেরগাঁও শিবদৌলের পূজারী ব্রাহ্মণদের বেশিরভাগই আহোম যুগে ভাটির দিক থেকে আসা। অনুমান করা হয় যে, প্রাকৃতিক দুর্যোগের জন্য এবং প্রাচীন মন্দিরসমূহ ধ্বংস হয়ে যাওয়ায় রাজবাড়ির পৃষ্ঠপোষকতা না পাওয়ায় ব্রাহ্মণ পূজারীগণ অন্যস্থানে চলে যান বা তাঁরা বৃত্তি বন্ধ করে দেন। তখন রাজা প্রতাপ সিংহ ভূধর আগমাচার্য্যকে নতুন পূজারী হিসাবে আনতে বাধ্য হয়েছিলেন। সেই আগমাচার্য্যের বংশধররা এখনও নেঘেরিটিং দৌলের সেবায় আছেন।
চ্যান সান্তোখি
চন্দ্রিকাপ্রসাদ " চ্যান " সান্তোখি (জন্ম ৩ ফেব্রুয়ারি ১৯৫৯) একজন সুরিনামিজ রাজনীতিবিদ এবং প্রাক্তন পুলিশ কর্মকর্তা যিনি ২০২০ সাল থেকে সুরিনামের ৯তম রাষ্ট্রপতি । ২০২০ সালের নির্বাচনে জয়ী হওয়ার পর, সান্তোখী ছিলেন সুরিনামের রাষ্ট্রপতির জন্য একমাত্র মনোনীত প্রার্থী ১৩ই জুলাই, সন্তোখী বিনা প্রতিদ্বন্দ্বিতায় রাষ্ট্রপতি নির্বাচিত হন।
জীবনের প্রথমার্ধ
চন্দ্রিকাপ্রসাদ সান্তোখী ১৯৫৯ সালের ৩ ফেব্রুয়ারি সুরিনামের লেলিডর্পে একটি ইন্দো-সুরিনামী হিন্দু পরিবারে জন্মগ্রহণ করেন । তিনি নয় সন্তানের পরিবারে সর্বকনিষ্ঠ হিসেবে গ্রামাঞ্চলে বড় হয়েছেন। তার বাবা পারমারিবোর বন্দরে কাজ করতেন এবং তার মা লেলিডর্পে দোকানের সহকারী হিসেবে কাজ করতেন।
ব্যক্তিগত জীবন
19 জুলাই 2020-এ, চ্যান সান্তোখি তার দীর্ঘমেয়াদী সঙ্গী মেলিসা কবিতাদেবী সেনাচেরিকে একটি পারিবারিক অনুষ্ঠানের মাধ্যমে বিয়ে করেছিলেন । মেলিসা পেশায় একজন আইনজীবী।
পুলিশ পেশা
সান্তোখি পারমারিবোর আলজেমেন মিডেলবারে স্কুলে তার ভিডব্লিউও ডিপ্লোমা অর্জন করার পর, তিনি নেদারল্যান্ডে পড়ার জন্য একটি বৃত্তি পান । 1978 থেকে 1982 পর্যন্ত তিনি অ্যাপেলডোর্নে নেদারল্যান্ডের পুলিশ একাডেমিতে পড়াশোনা করেছেন । অধ্যয়ন শেষ করার পর তিনি পুলিশে কাজ করার জন্য 1982 সালের সেপ্টেম্বরে সুরিনামে ফিরে আসেন। 23 বছর বয়স থেকে, সান্তোখি 1989 সালে জাতীয় অপরাধ তদন্ত বিভাগের প্রধান হিসাবে নিযুক্ত হওয়ার আগ পর্যন্ত গিয়ারসভলিজট এবং ওয়ানিকার পুলিশ পরিদর্শক হিসাবে কাজ করেছিলেন। 1991 সালে তিনি পুলিশ কমিশনার নিযুক্ত হন ।
বিচার মন্ত্রী
২০০৫ সালের সেপ্টেম্বরে, সন্তোখি প্রগতিশীল সংস্কার পার্টির পক্ষে বিচার ও পুলিশ মন্ত্রী হিসেবে শপথ গ্রহণ করেন । তার অফিসের সময়কাল অপরাধের বিরুদ্ধে একটি ভারী ক্র্যাকডাউন, বিশেষ করে মাদক পাচার, এবং আইন-শৃঙ্খলার একটি কঠোর, নো-ননসেন্স প্রয়োগের দ্বারা চিহ্নিত ছিল। এটি তাকে শেরিফ ডাকনাম অর্জন করে , যা তিনি ডেসি বুটারসে থেকে পেয়েছিলেন ।
শতকরা হার
গণিত শাস্ত্রে শতকরা হার (Percentage) বলতে কোনো সংখ্যাকে ১০০-এর ভগ্নাংশ হিসেবে প্রকাশ করা হয়।
প্রতিক ও নামকরণ
পার্সেন্ট বোঝানোর জন্য "%" প্রতীক ব্যবহৃত হয়। ইংরেজি "per cent" কথাটি অর্থ "per hundred" বা "প্রতি একশত"। এটিকে উচ্চারণ করা হয় "পার্সেন্ট" বা বাংলায় "শতকরা ভাগ" নামে।
ব্যবহারের উদাহরণ
"৪৫%"-কে উচ্চারণ করা যেতে পারে "পঁয়তাল্লিশ পার্সেন্ট" বা "শতকরা ৪৫ ভাগ"। আর এই শতকরা ৪৫ ভাগ পরিমাণটি হচ্ছে ৪৫/১০০ বা ০.৪৫।
গয়রা নদী
গয়রা নদী ভারতের পূর্বদিকে অবস্থিত পশ্চিমবঙ্গ রাজ্যের উত্তর দিনাজপুর জেলা দিয়ে প্রবাহিত নদী৷ এটি সুধানী নদীর উপনদী৷ এটি মূলত বৃষ্টির জলে পুষ্ট নদী৷
গতিপথ
গয়রা নদী উৎপত্তি হয়েছে উত্তর দিনাজপুর জেলার গোয়ালপোখর থানার খিকিরটোলায়। সেখান থেকে মানুষকোল ইত্যাদি গ্রাম পঞ্চায়েত হয়ে নদীটি জিয়াগাছির পরে সুধানীর সাথে মিলিত হয়েছে। বর্তমানে এই নদীটির অনেকাংশই কৃষিজমিতে পরিণত হয়েছে।
সংযুক্ত আরব আমিরাত জাতীয় ক্রিকেট দল
সংযুক্ত আরব আমিরাত জাতীয় ক্রিকেট দল (فريق الإمارات الوطني للكريكيت) আন্তর্জাতিক ক্রিকেট খেলার জন্য সংযুক্ত আরব আমিরাতের জাতীয় ক্রিকেট দলের প্রতিনিধিত্ব করছে। ১৯৮৯ সালে আন্তর্জাতিক ক্রিকেট কাউন্সিলের (আইসিসি) অনুমোদিত সদস্য হয় এবং পরের বছরই ১৯৯০ সালে সহযোগী সদস্যের মর্যাদা পায়। আমিরাত ক্রিকেট বোর্ডের মাধ্যমে সংযুক্ত আরব আমিরাত দলটি পরিচালিত হচ্ছে। বর্তমানে দলের অধিনায়কত্ব করছেন আহমেদ রাজা ও কোচের দায়িত্ব পালন করছেন পাকিস্তানের আকিব জাভেদ।
আইসিসি বিশ্ব টুয়েন্টি২০
দলটি ২০১৩ সালের আইসিসি বিশ্ব টুয়েন্টি২০ বাছাইপর্বে ৪র্থ স্থান অধিকার করে। এর ফলে তারা বাংলাদেশে অনুষ্ঠিতব্য ২০১৪ সালের আইসিসি বিশ্ব টুয়েন্টি২০ প্রতিযোগিতায় প্রথমবারের মতো ১৬ দলের অংশগ্রহণে অন্য দশটি পূর্ণাঙ্গ সদস্যদের সাথে অংশগ্রহণ করে। গ্রুপ-পর্বে সংযুক্ত আরব আমিরাত দল জিম্বাবুয়ে, আয়ারল্যান্ড ও নেদারল্যান্ডসের মোকাবেলা করে।
ফ্যামোটিডিন
ফ্যামোটিডিন (Famotidine) ওষুধটি পাকস্থলীয় অম্ল নিঃসরণ হ্রাসকরণে ব্যবহৃত হয়। এটি পেপটিক আলসার, গ্যাস্ট্রোইসোফেজিয়াল রিফ্লাক্স ডিজিজ, ও জলিনজার-এলিসন সিন্ড্রোম রোগের চিকিৎসায় ব্যবহৃত হয়। এটি মুখে সেবনীয় ও শিরাপথেও দেওয়া যায়। এই ওষুধ সাধারণত এক ঘণ্টার মধ্যে কাজ করা শুরু করে।
সাধারণ পার্শ্বপ্রতিক্রিয়ার মধ্যে রয়েছে মাথাব্যথা, অন্ত্রীয় গোলযোগ ও মাথা ঝিমঝিম। গুরুতর পার্শ্বপ্রতিক্রিয়ার মধ্যে রয়েছে নিউমোনিয়া ও খিঁচুনি। গর্ভকালীন এই ওষুধের  ব্যবহার নিরাপদ বলে মনে করা হয় তবে এই ব্যাপারে গবেষণা সীমিত। স্তন্যদুগ্ধ পান করানোর সময় এর ব্যবহার অনুচিত। ফ্যামোটিডিন হিস্টামিন H2 রিসেপ্টর কে অবরোধ করার মাধ্যমে কাজ করে।
ফ্যামোটিডিন পেটেন্ট করা হয়েছিল ১৯৭৯ সালে এবং চিকিৎসা ক্ষেত্রে ব্যবহার শুরু হয়েছিল ১৯৮৫ সালে। এটি এখন জেনেরিক ওষুধ হিসেবে পাওয়া যায়।
ব্যবহার
ফ্যামোটিডিন ওষুধটি নিম্নলিখিত ক্ষেত্রে ব্যবহার করা যেতে পারে: ফ্যামোটিডিন অ্যাসিড রিফ্লাক্স সমস্যায় কুকুর ও বিড়ালকেও দেওয়া হয়। তীব্র অ্যালার্জিজনিত সমস্যায় H1 রিসেপ্টর অবরোধকের সাথে ফ্যামোটিডিন ব্যবহার করা হয়।
পার্শ্বপ্রতিক্রিয়া
খুব সাধারণ পার্শ্বপ্রতিক্রিয়ার মধ্যে রয়েছে মাথাব্যথা, মাথা ঝিমঝিম, কোষ্ঠকাঠিন্য বা উদরাময়।
কার্য কৌশল
প্যারাইটাল কোষে অবস্থিত H2 রিসেপ্টর সক্রিয় হলে প্রোটন পাম্প উদ্দীপ্ত হয় এবং অম্ল ক্ষরিত হয়। ফ্যামোটিডিন হল এই H2 রিসেপ্টর অবরোধক যা প্যারাইটাল কোষে হিস্টামিনের ক্রিয়াকে অবরোধ করে ফলে পাকস্থলীতে অম্ল ক্ষরণ বাধাগ্রস্ত হয়।
মিথস্ক্রিয়া
প্রথম H2 অবরোধক সিমেটিডিনের মতো ফ্যামোটিডিনের সাইটোক্রোম পি৪৫০ এনজাইম সিস্টেমের ওপর কোনো প্রভাব নেই তাই অন্য ওষুধের সাথে কোনো মিথস্ক্রিয়া করে না।
আল জাজিরা
২০১৭ সালের জুন মাসে, কাতার কূটনৈতিক সংকট চলাকালিন সময়ে সৌদি আরব, সংযুক্ত আরব আমিরাত, বাহরাইন, মিশরিয় সরকার চরমপন্থিদের সমর্থনের অভিযোগে আল জাজিরার মালিকানাধীন সকল কার্যক্রম বন্ধ করে দেওয়ার দাবি জানায়। সংবাদ মাধ্যমটির বিরুদ্ধে "কাতারি প্রোপাগান্ডা" ছড়ানোর অভিযোগে অনেক সংগঠন ও রাষ্ট্র দ্বারা সমালোচিত।
শব্দতত্ত্ব
আরবিতে, আল-জাজিরাহ আক্ষরিক অর্থে "দ্বীপ" বোঝায়। এখানে আরব উপদ্বীপকে বোঝান হয়েছে। যেটি شبه الجزيرة العربية সিব আল-জাজিরাহ, আল-আরাবিয়াহ, সংক্ষিপ্তভাবে الجزيرة العربية আল-জাজিরাহ আল-আরাবিয়া।
ইতিহাস
আল জাজিরা স্যাটেলাইট চ্যানেল (বর্তমানে এ.জে.এ.) ১৯৯৬ সালের ১ নভেম্বর অরবিট কমিউনিকেশন কোম্পানির যৌথ উদ্যোগে প্রতিষ্ঠিত হয়। এটি প্রতিষ্ঠার পূর্বে মধ্যপ্রাচ্যে বিবিসির আরবি ভাষার চ্যানেলটি বেশি জনপ্রিয় ছিল। কিন্তু সৌদি আরব সরকার দ্বারা এটিকে নিয়ন্ত্রণের চেষ্টা করা হয়েছিল। তাই প্রতিষ্ঠানটি বন্ধ হয়ে যায়। ফলে বিবিসিতে কর্মরত বহু কর্মী কাজ হারান। এ কর্মীদের আল জাজিরা নিজেদের প্রতিষ্ঠানে নিয়ে যায়। ফলে আল জাজিরা অনেক মজবুত একটি প্রতিষ্ঠানে পরিণত হয়।
১ নভেম্বর ১৯৯৬ সালে,আল জাজিরা প্রথম দিনের মতো সম্প্রচার শুরু করে। এটি শুরুতে দৈনিক ৬ ঘন্টা সম্প্রচার করত। ১৯৯৭ সালের শেষ নাগাদ আল জাজিরা প্রতিদিন ১২ ঘন্টা সম্প্রচার চালায়। ১৯৯৯ সালের প্রথম দিনে,আল জাজিরা ২৪ ঘন্টা সম্প্রচার শুরু করে। তখন আল জাজিরা আরব অঞ্চলে একটি শক্তিশালী নেটওয়ার্কে পরিণত হয় ও এটির জনপ্রিয়তা বেড়ে দ্বিগুণ হয়ে যায়। ২০০১ সালে আল জাজিরা নিজেদের একটি আরবি ভাষার ওয়েবসাইট চালু করে।
আফগানিস্তান যুদ্ধ
২০০১ সালে নিউইয়র্কের টুইন টাওয়ারে হামলার পর যখন যুক্তরাষ্ট্র আল কায়েদা নেতা ওসামা বিন লাদেন ও তালেবান সদস্যদের বিরুদ্ধে আফগানিস্তানে অভিযান পরিচালনা করছিল,তখন আল জাজিরা ওসামা বিন লাদেন ও তালেবান থেকে প্রাপ্ত চিত্রগুলো সম্প্রচার করছিল। তখন অনেকে আল জাজিরাকে "সন্ত্রাসীদের কন্ঠ" বলে আখ্যায়িত করেন। তবে এ কারণে আল জাজিরা প্রচুর আরব দর্শক অর্জন করে।
২০০১ সালে যুক্তরাষ্ট্রের একটি ক্ষেপণাস্ত্র হামলায় আল জাজিরার কাবুল ব্যুরো ধ্বংস হয়ে যায়।
আফগানিস্তানে আল জাজিরার বিপুল চাহিদার পর নেটওয়ার্কটি বিশ্বের আরো অনেক সংঘাতপূর্ণ এলাকায় ব্যুরো স্থাপন করে।
২০০২ সালে সৌদি আরবের অর্থায়নে দুবাইয়ে আল আরাবিয়া নামের একটি চ্যানেল প্রতিষ্ঠা লাভ করে যা আল জাজিরার প্রতিযোগী প্রতিষ্ঠান হিসেবে বিবেচিত হয়।
২০০৫ সালে আল জাজিরা সাংবাদিক তাইসির আলোনি যিনি ৯/১১ হামলার কয়েক সপ্তাহে পর ওসামা বিন লাদেনের সাক্ষাতকারের দ্বায়িত্ব পান,তিনি স্পেনে গ্রেফতার হন । আলোনিকে আল কায়েদার সাথে ঘনিষ্ঠতার অভিযোগে দোষি সাব্যস্ত করা হয় ও ৭ বছরের কারাদণ্ড দেওয়া হয়।
২০০৩-এ,যুক্তরাষ্ট্রের নেতৃত্বে ইরাকে আক্রমণের পর আল জাজিরার ফুটেজের কদর সারাবিশ্বের সংবাদ মাধ্যমগুলোতে আরো বেড়ে যায়। সে বছরের ১ এপ্রিল,মার্কিন যুক্তরাষ্ট্রের একটি বিমান আল জাজিরার বাগদাদ ব্যুরোতে আক্রমণ চালায় এবং এ আক্রমণে আল জাজিরার সাংবাদিক তারেক আইয়ুব নিহত হন । যুক্তরাষ্ট্রের পক্ষ থেকে এ হামলাকে ভুল বলে অভিহিত করে। এরপর আল জাজিরা ইরাকে নিজেদের ব্যুরোর একটি মানচিত্র যুক্তরাষ্ট্রের কাছে সরবরাহ করে যাতে সেটি আক্রমণ থেকে রক্ষা পায়।
কাতারের কূটনৈতিক সংকট ২০১৭-১৮
২০১৭ সালে কাতারের কূটনৈতিক সঙ্কটের সময় সৌদি আরব,সংযুক্ত আরব আমিরাত,বাহরাইন এবং মিশর কর্তৃক কূটনৈতিক সম্পর্ক পুনঃপ্রতিষ্ঠার শর্তাবলীর মধ্যে একটি ছিল আল জাজিরা মিডিয়া নেটওয়ার্ক বন্ধ করা  । সে বছর সৌদি আরব,সংযুক্ত আরব আমিরাত ও জর্ডান আল জাজিরার সম্প্রচার নিষিদ্ধ করে  । সৌদি আরবের রিয়াদে অবস্থিত আল জাজিরার ব্যুরো বন্ধ করে দেওয়া হয়।
কাতার সরকারের পররাষ্ট্রমন্ত্রী আল জাজিরা বন্ধ করার প্রস্তাব প্রত্যাখ্যান করেন ও এ সম্পর্কে যেকোনো আলোচনা করতে অস্বীকৃতি জানান । সে বছর আল জাজিরার সাইটগুলো সাইবার আক্রমণের শিকার হয় । আল জাজিরা বন্ধের এ দাবি বিভিন্ন আন্তর্জাতিক সংবাদ মাধ্যম দ্বারা সমালোচিত হয়।
শিরিন আবু আকলেহ হত্যা
২০২২ সালের ১১ মে,পশ্চিম তীরের জেনিন ক্যাম্পে ইসরায়েলি বাহিনীর একটি অভিযান চলাকালে সংবাদ সংগ্রহ করতে গিয়ে নিহত হন আল জাজিরার নারী সাংবাদিক শিরিন আবু আকলেহ। আল জাজিরার দাবি, ইসরায়েলি বাহিনী "ইচ্ছাকৃতভাবে" শিরিনকে গুলি করে হত্যা করেছে। তবে ইসরায়েল প্রাথমিকভাবে দাবি করে যে,ফিলিস্তিনি বন্দুকধারীর গুলিতে শিরিনের প্রাণ যায়। আন্তর্জাতিকভাবে এ হত্যার প্রতিবাদে জানানো হয়। তার অন্তোষ্টিক্রিয়ায় ইসরায়েলি পুলিশের সাথে ফিলিস্তিনিদের সংঘর্ষ হয়। জাতিসংঘসহ বিভিন্ন আন্তর্জাতিক সংস্থা এ হত্যার তদন্ত করে ও বেশিরভাগ সংস্থা ইসরায়েলি বাহিনীকে হত্যার জন্য দায়ী করে। ইসরায়েল এ অভিযোগ প্রথমে অস্বীকার করলেও, ২০২২ সালের ৫ সেপ্টেম্বর ইসরায়েলি কর্তৃপক্ষ স্বীকার করে যে ইসরায়েলি বাহিনীর গুলিতে "অনিচ্ছাকৃতভাবে" নিহত হয়েছেন। তবে এ ঘটনার যেকোনো তদন্ত ও শাস্তিমূলক ব্যবস্থা গ্রহণের ক্ষেত্রে ইসরায়েল অস্বীকৃতি জানায়।  ৬ ডিসেম্বর,২০২২ তারিখে, সাংবাদিক শিরিন আবু আকলেহকে হত্যার দায়ে,আন্তর্জাতিক অপরাধ আদালতে ইসরায়েলের বিরুদ্ধে মামলা করে আল জাজিরা।
সমালোচনা
আল জাজিরা মিডিয়া নেটওয়ার্ককে কাতারের রাষ্ট্রীয় মদদপুষ্ট সংবাদ মাধ্যম হিসেবে বিবেচনা করা হয়। এর পেছনে একটি কারণ হলো প্রতিষ্ঠালগ্ন থেকেই আল জাজিরা নিয়মিতভাবে কাতার সরকারের রাজনৈতিক ও অর্থনৈতিক সমর্থন পেয়ে আসছে। এই সংবাদ মাধ্যমটি প্রতিষ্ঠা করাই হয়েছিলো কাতারের অর্থনৈতিক শক্তিকে রাজনৈতিক শক্তিতে রুপান্তরের লক্ষ্যে। আল জাজিরা সংবাদ মাধ্যমটির সংবাদ সম্পাদনায় কাতার সরকারের সরাসরি হস্তক্ষেপেরর অভিযোগও রয়েছে। ২০১০ সালে উইকিলিকস দ্বারা ফাঁস হওয়া যুক্তরাষ্ট্রীয় অভ্যন্তরীণ কূটনৈতিক তারবার্তায় কাতার সরকার নিজেদের কূটনৈতিক প্রয়োজন মাফিক আল জাজিরার সংবাদ সম্পাদনায় হস্তক্ষেপ করে বলে জানিয়েছিল।
স্বাধীন সাংবাদিকতায় হস্তক্ষেপের অভিযোগে লন্ডন, বৈরুত, প্যারিস, মস্কো এবং কাইরোর একাধিক সাংবাদিক আল জাজিরা থেকে পদত্যাগ করেন।
তাহরির আল-শাম
গঠিত হওয়ার কিছুদিন পর আনসার আল-দ্বীন ফ্রন্ট ও তাহরিকু নুরুদ্দিন আল-জেনকি তাহরির আল-শাম থেকে বিচ্ছিন্ন হয়ে যায়। ২০২২ সালে এটির আনুমানিক ৬,০০০-১৫,০০০ জন সদস্য ছিল। হাইয়াতু তাহরির আল-শাম সিরিয়ান স্যালভেশন গভর্নমেন্টের প্রতি আনুগত্য প্রকাশ করে। এটি ইদলিব প্রদেশে সিরীয় বিরোধীদের একটি বিকল্প সরকার।
সিরীয় ফুটবল ফেডারেশন
সিরীয় ফুটবল ফেডারেশন (الاتحاد العربي السوري لكرة القدم, Syrian Arab Federation for Football; এছাড়াও সংক্ষেপে এসএএফএফ নামে পরিচিত) হচ্ছে সিরিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৬ সালে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩৪ বছর পর ১৯৭০ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর সিরিয়ার রাজধানী দামেস্কে অবস্থিত।
এই সংস্থাটি সিরিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সিরীয় প্রিমিয়ার লীগ, সিরীয় কাপ এবং সিরীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে সিরীয় ফুটবল ফেডারেশনের সভাপতির দায়িত্ব পালন করছেন হাতেম আম ঘাইব এবং সাধারণ সম্পাদকের দায়িত্ব পালন করছেন ইব্রাহিম আবাজিদ।
চার্লস মার্ঙ্গার
চার্লস মার্ঙ্গার হলেন মেঘালয়ের একজন ভারতীয় রাজনীতিবিদ। তিনি মাওহাটি বিধানসভা কেন্দ্রের প্রতিনিধিত্বকারী মেঘালয় বিধানসভার সদস্য হিসাবে দায়িত্ব করেন। তিনি ভারতীয় জাতীয় কংগ্রেসের রাজনীতিবিদ।
উধার কি জিন্দেগি
উধার কি জিন্দেগি (বাংলা অর্থ: ঋণের জীবন) হিন্দি ভাষার একটি ভারতীয় চলচ্চিত্র। চলচ্চিত্রটি তেলুগু সীতারমাইয়া গারি মানাভারালু চলচ্চিত্রের পুনর্নির্মাণ। কে ভি রাজু’র পরিচালনায় এবং রাজেশ মিশ্র'র প্রযোজনায় তৈরি এই চলচ্চিত্রটি ১৯৯৪ সালে মুক্তি পায়। এ চলচ্চিত্রে কাজল তার অভিনয়ের জন্য শ্রেষ্ঠ অভিনেত্রী বিভাগে বাংলা চলচ্চিত্র সাংবাদিক সমিতি পুরস্কার অর্জন করেন। ছবির গুরুত্বপূর্ণ চরিত্রে অভিনয় করেন জিতেন্দ্র, মৌসুমি চ্যাটার্জি ও কাজল।
এটি কাজলের দ্বিতীয় মুক্তিপ্রাপ্ত চলচ্চিত্র ছিল। তরুণী কাজলের চরিত্রটিই ছবির প্রধানতম চরিত্র। একটি মর্মস্পর্শী করুণ কাহিনী আশ্রয় করে নির্মিত জিতেন্দ্র, মৌসুমি ও কাজলের নিপুণ অভিনয় সমৃদ্ধ এ ছবি দর্শকপ্রিয় হয়। ছবির গানগুলো বেশ জনপ্রিয়। গান লিখেছেন সমীর। সমালোচকগণও ছবিটির উচ্চ প্রশংসা করেছেন।
কাহিনী-সংক্ষেপ
ধনী ও সম্পদশালী সীতারাম কঠোর কর্তৃত্ববাদীর মতো তাঁর পরিবার চালান। তিনি তাঁর একমাত্র ছেলে বাসুদেবের বিয়ে স্থির করেন তাঁর প্রতিবেশী ও ঘনিষ্ঠ বন্ধুর কন্যার সঙ্গে। মেডিক্যাল কলেজে পড়ুয়া ছাত্র বাসুদেব ভালোবাসে সুমন নামে তারই এক সহপাঠিনীকে। বাবার পছন্দকরা মেয়েকে বিয়ে করতে অপারগতা জানায় বাসু। ছেলের পছন্দানুযায়ী বিয়ের আয়োজন করা হয় বাড়িতে। বিয়ের সকল আনুষ্ঠানিকতা ঠিকভাবে সম্পন্ন হয়। পরিবারের সবাই এ বিয়ে মেনেও নেয়। কিন্তু বিয়ের পরে বাবা বাসুদেবকে বাড়িতে স্থান দেন না, এবং নিজের উপায় নিজেকেই দেখতে বলেন। বাবার এ কঠোর মনোভাব পরিবারে অশুভ ফল ডেকে আনে। বাসু ও সুমন দম্পতি বাড়ি ত্যাগ করে এবং কিছুদিন পর আমেরিকায় চলে যায়। তবে তাদের এ মনোভাব ছিল যে, বাবা অভিমান ভুলে যখনই ডাকবেন, তারা বাড়ি ফিরে আসবে। কয়েক বছর পর সীতারাম আমেরিকা থেকে পুত্রের চিঠি পেয়ে জানতে পারেন যে, পুত্র ও পুত্রবধূ তাদের দেখতে দেশে আসছে। এতদিন পরে পুত্র ও পুত্রবধূর সঙ্গে মিলিত হবার আশায় অধীর অপেক্ষায় থাকেন সীতারাম। কিছুদিন পরে সীতারাম দেখেন তাঁর পুত্র ও পুত্রবধূ না এসে তাদের কন্যা সীতাকে দেশে পাঠিয়েছে। সীতার কাছে জানতে পারেন, তারা ব্যস্ততার জন্য আসতে পারেনি। বাবা সীতারাম এতে প্রচণ্ড রেগে যান। পুরানো ক্ষত আবার কাঁচা হয়ে ওঠে। নাতনি সীতাকে দাদা সীতারাম আন্তরিকভাবে গ্রহণ করেন না। নাতনি সীতা আমেরিকা থেকে তার বাবার পাঠানো উপহার দাদাকে দিতে যায়, কিন্তু দাদা গোঁ ধরে বসেন যে, ছেলে ও ছেলেবউ নিজে এসে না দিলে উপহারটি নেবেন না। একদিন সীতারাম ও তার স্ত্রী জানতে পারেন পুত্র ও পুত্রবধূ দেশে আসতে না পারার আসল কারণ ব্যস্ততা নয়, বরং এক সড়ক দুর্ঘটনায় তারা মারা গেছে। হাসপাতালে মৃত্যুর আগে বাসু কন্যা সীতাকে দাদা-ঠাকুমার কাছে ফিরে যেতে বলেছিল, আর বলেছিল যেন তাদের মৃত্যুর কথাটা দ্রুত না জানায়, কারণ এতে তার বাবামা হয়তো আঘাতটি সামলাতে পারবে না। যখন তারা মৃত্যুর কথাটা জেনে গেল, তখন মা আর সইতে পারলেন না।
নির্মাণ
এই চলচ্চিত্রটি ১৯৯১ সালের তেলুগু সীতারমাইয়া গারি মানাভারালু চলচ্চিত্রের পুনর্নির্মাণ। শুরুতে এই চলচ্চিত্রটির শিরোনাম ছিল কাগজ কি গুদিয়া। ডেকান হেরাল্ডের সাংবাদিক পিয়ালী বন্দ্যোপাধ্যায়ের তথ্য অনুযায়ী, ছবিটির শুটিং হায়দ্রাবাদে হয়।
সঙ্গীত
আনন্দ-মিলিন্দ চলচ্চিত্রের সাউন্ডট্র্যাক রচনা করেন। গানগুলি লিখেন সমীর। "থোরী হাঁসি হ্যায়" গানটি ব্যাপকভাবে জনপ্রিয়তা পায়।
জিল্লে হুমা উসমান
জিল্লে হুমা উসমান একজন পাকিস্তানি রাজনীতিবিদ ও নারী মানবাধিকার কর্মী ছিলেন। তিনি পারভেজ মোশাররফের সামরিক একনায়কত্বের সময় মন্ত্রীর দায়িত্ব পালন করেছিলেন।
উসমান ১৯৯৭ সালে এলএলবি ডিগ্রি অর্জন করেন এবং পরে লাহোরের পাঞ্জাব বিশ্ববিদ্যালয় থেকে রাষ্ট্র বিজ্ঞানে স্নাতক করেন।